Alexander Bortnikov, directorul Serviciului Federal de Securitate (FSB), a declarat că el crede că Ucraina, SUA și Marea Britanie sunt implicate în atacul de vineri asupra unei săli de concerte de la marginea Moscovei. "Credem că acțiunea a fost pregătită atât de radicalii islamiști înșiși, cât și facilitată de serviciile speciale occidentale. Serviciile speciale ale Ucrainei sunt direct legate de acest lucru", spus Bortnikov la televiziune, susținând că Ucraina a ajutat la pregătirea radicalilor islamiști într-o locație neprecizată din Orientul Mijlociu. El nu a oferit nicio dovadă pentru aceste afirmații, pe care liderii de la Moscova le-ar putea folosi pentru o escaladare a războiului din Ucraina și pentru a justifica faptul că serviciile de securitate rusești nu au reușit să prevină atacul, notează Reuters.
Toate informațiile despre războiul din Ucraina - ziua 763 - LIVE pe HotNews.ro:
08:03 Armata ucraineană afirmă cu inamicul rus a avut ieri pierderi mari: 1.030 soldați, 11 tancuri, 9 alte blindate de luptă, 27 de tunuri, 1 sistem antiaerian, 41 diferite vehicule și 5 echipamente speciale.
Загальні бойові втрати противника з 24.02.22 по 27.03.24 орієнтовно склали / The total combat losses of the enemy from 24.02.22 to 27.03.24 were approximately: pic.twitter.com/hglJDcOhkN
— Генеральний штаб ЗСУ (@GeneralStaffUA) March 27, 2024
07:40 Unitățile ruse de apărare aeriană au doborât 18 ținte deasupra regiunii Belgorod, la granița cu Ucraina, a declarat miercuri dimineață guvernatorul regional Viaceslav Gladkov. Gladkov a scris pe Telegram că o persoană a fost rănită și că au existat pagube la câteva locuințe și mașini.
Ucraina desfășoară de luni de zile atacuri aeriene asupra Belgorodului și a două regiuni învecinate, Kursk și Voronej. Aproximativ 25 de persoane ar fi fost ucise în cel mai mare atac asupra regiunii la începutul anului. De asemenea, au avut loc o serie de incursiuni terestre în regiunea Belgorod, notează Reuters.
07:04Ar trebui să dea sau nu examen de limbă oamenii din spațiul ex-sovietic, care cer redobândirea cetățeniei române? 30.000 o obțin pe an fără examen.
30:000 de persoane redobândesc anual cetățenia română fără test de limbă, în calitate de victime ale pactului Ribbentrop-Molotov. 13.000 de cetățenii se acordă în rest, acestea fiind dobândite inclusiv prin examen de limbă.
ONU: Rusia a executat cel puțin 32 de prizonieri iarna trecută
07:01 R. Moldova: Curtea Constituțională anulează legea care interzice partidului Șor să participe la alegeri. Curtea Constituțională a Republicii Moldova a anulat marți legislația care urmărea să împiedice participarea la alegeri a unui partid interzis, legat de un magnat de afaceri fugar care susține opozanții guvernului pro-european.
01:12Emmanuel Macron vrea să-l convingă pe președintele Braziliei, Lula da Silva, să sprijine Ucraina. Macron se află într-o vizită de trei zile în Brazilia. Este prima dată când un președinte francez vizitează țara în ultimii 11 ani.
00:23Cel puțin 32 de prizonieri de război ucraineni, capturați recent de Rusia, au fost executați între 1 decembrie 2023 și 29 februarie 2024, se arată într-un raport al Înaltului Comisariat al ONU pentru Drepturile Omului (OHCHR), publicat marți.
Scurtă recapitulare a evenimentelor recente:
- Zelenski îl înlocuiește pe Oleksii Danilov cu şeful serviciului de informații externe, Oleksandr Litvinenko. Președintele ucrainean l-a demis marți pe secretarul consiliului de securitate națională și l-a înlocuit cu șeful agenției sale de spionaj extern. Danilov a declarat după schimbarea sa din funcție că "monstrul rusesc va fi anihilat".
- Ministrul adjunct al Externelor din Polonia, Andrzej Szejna, a declarat marți pentru postul de radio RMF 24 că în cadrul Alianței Nord-Atlantice se analizează diverse variante, inclusiv doborârea rachetelor rusești, atunci când se află aproape de granițele NATO.
- Mai mulți oameni din cercul restrâns al lui Vladimir Putin nu cred că există nicio dovadă care să arate implicarea Ucrainei în atacul terorist care a avut loc vineri seara, în afara Moscovei, scrie Bloomberg, care citează surse anonime.
- Nikolai Patrușev, secretarul Consiliului de Securitate al Rusiei și un aliat apropiat al președintelui Putin, a declarat că Ucraina este "desigur" în spatele atacului terorist.
- Zelenski a declarat că omologul său rus este o "fiară bolnavă şi cinică", după ce Putin a acuzat din nou Ucraina că se află într-un fel sau altul în spatele atacului de vineri seară.
- Răspunsul Rusiei la atacul terorist de vineri la sala de concerte Crocus City Hall din Moscova tensionează relațiile cu unul dintre aliații săi istorici din Asia Centrală.
- Guvernul francez ar putea rechiziționa fabrici de muniții și armament, o măsură excepțională impusă de regulă pe timp de război, pentru a accelera producția și livrările către forțele armate ucrainene, a declarat marți ministrul apărării Sebastien Lecornu.
- Alexandr Bortnikov, directorul FSB, a admis că Statele Unite au avertizat Rusia cu privire la pericolul unui atentat terorist, el afirmând însă că avertismentul a fost unul "general".
- Un asalt masiv rusesc pentru capturarea Harkovului e "un scenariu probabil". Putin se simte încurajat să continue războiul cu orice preț, iar una dintre variantele posibile în viitorul apropiat este o nouă ofensivă pentru cucerirea orașului Harkov, au spus surse apropiate de conducerea de la Moscova pentru publicația independentă Meduza.
- Un tribunal rus a prelungit marți arestul preventiv al lui Evan Gershkovich, un reporter al Wall Street Journal, arestat în urmă cu aproape un an sub suspiciunea de spionaj în timp ce se afla într-o călătorie de documentare în orașul Ekaterinburg.
----------------